DA aanvaar VF Plus se uitdaging om taalregte te debatteer | Maroela Media
Dr. Annelie Lotriet, voorsitter van die DA in die Vrystaat. Foto: DA/Flickr.com
Deur dr. Annelie Lotriet, voorsitter van die DA in die Vrystaat
Hierdie uitdaging is in reaksie op die DA-leier, Mmusi Maimane, se video-opname waarin hy die DA se standpunt oor veeltaligheid en taalregte uiteensit.
Maimane is die afgelope twee weke voor die verkiesing druk besig om president Cyril Ramaphosa aan te vat en om hom dag en nag te beywer om ons land te red uit die kloue van korrupsie en om Een Suid-Afrika vir almal te bou.
Daarom reageer ek op dr. Groenewald se versoek en is ek bereid om met hom te debatteer oor taalregte en die rol en plek van Afrikaans in ons gesamentlike toekoms.
Die DA het nie net een of twee debatteerders nie. Ons het 'n groot hoeveelheid diverse leiers en openbare verteenwoordigers wat met hul individuele kennis en vaardighede enige vraag of onderwerp kan pak.
Ons aanvaar dr. Groenewald se uitnodiging en ek sal met hom debatteer oor taalregte – wanneer en waar ook al hy wil – met 100% vertroue in die DA se belofte om die regte van álle tale in Suid-Afrika te bevorder. Ook om onderrig in meer, en nie minder nie, tale te bevorder en om die taalkulture van almal te beskerm.
Al is jou party 'n klein party wat poog om Suid-Afrikaners te verdeel, dr. Groenewald, sal ek graag na die tafel kom om jou te vertel van 'n toekoms vir ons land waar ons almal sal kan saamwerk as 'n verenigde span om 'n kollektiewe toekoms te bou.
Ek sien uit na die uitdaging en aanvaar dit, indien u gewillig is, dr. Groenewald.
Lees Lotriet se artikel "Dis hoekom die DA veg vir Afrikaanse en minderheidstale" hier op Maroela Media.
Lees ook dr. Pieter Mulder, voormalige leier van die VF Plus, se reaksie hier op dié meningstuk op Maroela Media.
Maroela Media gaan 'n platform aan die DA en VF Plus bied vir die debat oor taalregte en die handhawing van Afrikaans. Hou ons webwerf dop vir meer inligting oor dié geleentheid wat volgende week regstreeks op Maroela Media uitgesaai gaan word, met besonderhede hoe jy betrokke kan wees by die debat.
Voor die verkiesing bak die DA die mooiste broodjies, na die verkiesing ? Enigste party wat vir Afrikaans sal baklei is VF+
Hoe vertrou jy die ANC Herstigte party of die ANC Lite ?
Hierdie vrou is obviously nie lekker nie! 1.Die da is so behep met klein partye en dit en "die regses" is al verweer wat hulle het teen die VF+ 2. Dit is juis die da wat poog om SA te verdeel deur soos hulle "big brother" die CancER op te tree en minderheidsregte verontagsaam! Die da steun BEE, die da steun onteining sonder vergoeding, die da is rasisties teen blankes SO DIT IS HULLE WAT SA VERDEEL! Nou skielik besef hulle dat hulle die blanke stem nodig het en nou is ons skielik weer goed genoeg? Ons sal sien wie… Lees meer »
Wat die DA sê en doen is twee verskillende dinge.
DIe DA het SuidAfrika verdeel met sy onverskillige gehappery na ander partye en veral wit Suid Afrikaners. Al hoe minder wit stemmers gaan stem vir julle DA.
Onthou net die debat gaan oor – "Taalregte en die beskerming daarvan en in besonder die HANDHAWING van Afrikaans"
Wat het die DA as grootste opposisie gedoen om te verhoed dat Afrikaans by Universiteite afgestel word?
Wat doen DA om Afrikaans weer heringestel te kry?
Waar is die DA wanneer Afrikaanse taal en kultuur aangeval word?
So asof die DA so 'n vreeslike groot party is! Ook maar nie veel werd sonder die steun van Afrikaners nie. En nou praat Maimane skielik ook Afrikaans oor die radio – wonder soms of dit rêrig hy is. Mens kan jou beswaarlik daarin indink dat Afrikaners nou vir die progge stem én werk. 'n Herhaling van die ou nat-sap stryd?